আমাকে বাস্তুকলাবিদ থেকে বিদায় দিয়ে একা চালানোর সিদ্ধান্ত অবশ্যই ইসলাম সাহেবের মারাত্মক ভুল ছিল। রাজনৈতিক মতভেদ ছিল। কিন্তু তার জন্য এ-বিভক্তি প্রয়োজন ছিল না। তবে কি ব্যবসায়িক স্বার্থে? আমি লাভের ৪০ শতাংশ ভোগ করতাম, তবে আয়ের ৪০ শতাংশ স্বতন্ত্র করে দিলে সকল প্রকৌশলী (পুরকৌশল, প্ল্যানিং ও বৈদ্যুতিক), প্রকৌশলী নকশাবিদ জনবল ও প্রাক্কলন কাজ জনবলের ব্যয় স্থপতিদের ও স্থাপত্যে নিয়োজিত নকশাবিদদের ব্যয় মিলিয়ে মোট ব্যয়ের ৪০ শতাংশের অধিক ছিল। সেটা বিবেচনায় নিলে বিভক্তিতে ইসলাম সাহেবের বেশি লাভ হবার কথা।